
Pleanálaí Iarchéime – Conradh ar théarma seasta

Tá Bord Thionól Réigiúnach an Deiscirt, atá lonnaithe i gCathair Phort Láirge, ag earcú don ról Pleanálaí Iarchéime, ar chonradh ar théarma seasta trí bliana.

Ba chóir go mbeadh céim onóracha (leibhéal 8 nó níos airde ar an gCreat Náisiúnta Cáilíochtaí) sa Phleanáil ag iarratasóirí, nó iad a bheith ag céimniú i mbliana agus ag súil le céim onóracha ar leibhéal 8 nó níos airde sa Phleanáil a bhaint amach.

An Ról
Mar Phleanálaí Iarchéime ar Fhoireann Pleanála agus Forbartha Eacnamaíochta Thionól Réigiúnach an Deiscirt, beidh ról tábhachtach agat i gcur chun cinn fhorbairt agus fhás inbhuanaithe an Réigiúin Deiscirt. Is deis iontach í seo chun cur le tionscadail a mbíonn tionchar acu ar an gcaoi a maireann, a n-oibríonn agus a n-airíonn pobail, agus tú ag forbairt do ghairm bheatha phleanála i dtimpeallacht shíorathraitheach phleanála réigiúnaí.
Ag obair in éineacht le pleanálaithe le taithí agus le gairmithe forbartha réigiúnaí, tacóidh tú le hullmhú, monatóireacht agus cur i bhfeidhm na Straitéise Réigiúnaí Spásúla agus Eacnamaíche (RSES). Ina theannta sin, glacfaidh tú páirt i raon tionscnamh, lena n-áirítear tionscadail an AE, a chuireann forbairt réigiúnach chothrom chun cinn, a neartaíonn geilleagair áitiúla, agus a fheabhsaíonn cáilíocht saoil na bpobail ar fud an réigiúin. Tugann an ról seo deis chun taithí luachmhar a fháil ar raon leathan gníomhaíochtaí a bhaineann le pleanáil, forbairt eacnamaíoch agus beartas, rud a chuirfidh bonn láidir faoi do ghairm bheatha i ngairm na pleanála.

Cuirfear Clár Tacaíochta agus Forbartha struchtúrtha i bhfeidhm chun tacú le hoiliúint agus le forbairt na bPleanálaithe Iarchéime, chun cabhrú leo ina gcuid oibre, agus chun iad a ullmhú do phoist mar Phleanálaí Cúnta amach anseo.

An Duine
Ba cheart go mbeadh an t-iarratasóir idéalach tiomanta do phobail a mhúnlú, dul i ngleic le dúshláin phleanála réigiúnaí, agus go mbeadh meon comhoibríoch aige/aici. Tá scileanna láidre cumarsáide, anailíse agus réitithe fadhbanna an‑tábhachtach chomh maith.

Suíomh
Tá ceanncheathrú an Tionóil Réigiúnaigh lonnaithe i gCathair Phort Láirge agus beidh an post bunaithe sa cheanncheathrú sin nó inár n-Oifig i gCathair Chorcaí, agus deis iarratas a dhéanamh ar shocrú oibre chumaisc.

Tuarastal
Is é €40,244 - €50,951 in aghaidh na bliana an scála tuarastail don phost seo.

Dáta Deiridh
Is é an dáta deiridh chun foirmeacha iarratais chomhlánaithe a fháil ná 3.00 pm ar an gCéadaoin an 9 Meán Fómhair 2026.

Tuilleadh Sonraí
Is féidir foirmeacha iarratais agus tuilleadh sonraí a íoslódáil ón suíomh idirlín www.southernassembly.ie nó trí ríomhphost a sheoladh chuig hr@southernassembly.ie

Tá Tionól Réigiúnach an Deiscirt tiomanta do bheartas comhdheise

